
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1829 

12 Σεπτεμβρίου 2007 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας του Νομικού Προσώπου «Παιδικός Σταθμός 

Ξυλαγανής Δήμου Μαρώνειας» Ν. Ροδόπης. 1 

Απαγόρευση κυνηγιού της Ορεινής Πέρδικας ή Πετρο¬ 
πέρδικας (ΑΙοοΙοπε ρΐΉβοα) για πέντε (5) έτη, στην πε¬ 
ριοχή του Δασικού Συμπλέγματος «Καλύβας - Μαρ- 
γαριτίου», Δασαρχείου Σταυρούπολης, Νομού Ξάνθης, 


Περιφέρειας Ανατολικής Μακεδονίας & Θράκης». 2 

Πενταετής απαγόρευση Θήρας σε έκταση 121,778 τ.μ. 
στη θέση «κλαδορή» Δ.Δ. Ποταμιάς Δήμου Αγιός, 

περιοχής ευθύνης Δασαρχείου Αγιός. 3 

Υπαγωγή επένδυσης της επιχείρησης «ΑΓΡΟΤΟΒΙΟ- 
ΜΗΧΑΝΙΚΗ ΟΙΝΟΠΟΙΗΤΙΚΗ ΑΡΚΑΔΙΑΣ Α.Ε.» με δ.τ. 

«ΑΡΚΑΣ Α.Ε.» στις διατάξεις του ν. 3299/2004. 4 

Υπαγωγή επένδυσης της επιχείρησης «ΑΓΡΟΤΙΚΟΣ 
ΣΥΝΕΤΑΙΡΙΣΜΟΣ ΚΡΕΜΜΥΔΙΩΝ» στις διατάξεις 
του ν. 3299/2004. 5 


ΑΠΟΦΑΣΕΙ Σ 

Αριθμ. 4581 (1) 


Τροποποίηση του Οργανισμού Εσωτερικής Υπηρεσίας 
του Νομικού Προσώπου «Παιδικός Σταθμός Ξυλαγα- 
νής Δήμου Μαρώνειας» Ν. Ροδόπης. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπ’ όψιν: 

1. Τις διατάξεις του ν. 2503/1997. 

2. Τις διατάξεις των άρθρων 93, 149 & 240 του ν. 
3463/2006. 

3. Τις διατάξεις του άρθρου 10 του ν. 3584/2007. 

4. Την υπ’ αριθμ. 5146/4.10.2000 απόφασή μας με την 
οποία εγκρίθηκε ο Οργανισμός Εσωτερικής Υπηρεσίας 
του Νομικού Προσώπου «Παιδικός Σταθμός Ξυλαγανής 
Δήμου Μαρώνειας» και δημοσιεύθηκε στο Φ.Ε.Κ. 1288/τ. 
Β721.10.2000. 

5. Την υπ’ αριθμ. 2550/1.1.2003 απόφαση του Γενικού 
Γραμματέα της Περιφέρειας Ανατ. Μακεδ. - Θράκης περί 
μεταβίβασης αρμοδιότητας υπογραφής (ΦΕΚ 1558/τ. 
Β727.10.2003). 


6. Την υπ’ αριθμ. 52/2007 απόφαση του Δημοτικού 
Συμβουλίου Μαρώνειας, με την οποία τροποποιείται ο 
Οργανισμός Εσωτερικής Υπηρεσίας του Νομικού Προ¬ 
σώπου «Παιδικός Σταθμός Ξυλαγανής Δήμου Μαρώ- 
νειας». 

7. Την υπ’ αριθμ. 30/25/25.5.2007 σύμφωνη γνωμοδό¬ 
τηση του Υπηρεσιακού Συμβουλίου του άρθρου 37 του 
ν. 2190/1994, αποφασίζουμε: 

Εγκρίνουμε την υπ’ αριθμ. 52/2007 απόφαση του Δη¬ 
μοτικού Συμβουλίου Μαρώνειας, με την οποία τροπο¬ 
ποιείται ο Οργανισμός Εσωτερικής Υπηρεσίας του Νο¬ 
μικού Προσώπου «Παιδικός Σταθμός Ξυλαγανής Δήμου 
Μαρώνειας» ως εξής: 

«Άρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ 

1. Οι Υπηρεσίες του Δημοτικού Παιδικού Σταθμού 
Ξυλαγανής λειτουργούν σε επίπεδο Αυτοτελούς Γ ρα¬ 
φείου. 

Άρθρο 2° 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΓΡΑΦΕΙΟΥ 

1. Εποπτεύει, συντονίζει και κατευθύνει το παιδαγωγικό 
έργο του Σταθμού και γενικά μεριμνά για την εύρυθμη 
λειτουργία του σύμφωνα με τον ισχύοντα κανονισμό. 

2. Επιμελείται την παροχή σύγχρονης προσχολικής 
αγωγής στα φιλοξενούμενα νήπια σε συνεργασία με 
το προσωπικό του Σταθμού. 

3. Ασκεί το παιδαγωγικό έργο σε όλη τη διάρκεια της 
σχολικής περιόδου. 

4. Οργανώνει για τα νήπια (συμμετέχει με αυτά και 
συντονίζει) παιδαγωγικά προγράμματα, κύκλους παιδα¬ 
γωγικών δραστηριοτήτων, παιδαγωγικά εργαστήρια και 
άλλες παιδαγωγικές δραστηριότητες και εκδηλώσεις 
σύμφωνα με τα επιστημονικά δεδομένα. 

5. Σέβεται απαρέγκλιτα το παιδαγωγικό στάδιο των 
παιδιών (εξελικτικά χαρακτηριστικά), τις ανάγκες των 
παιδιών που προκύπτουν (με βάση το αναπτυξιακό τους 
στάδιο) και τους ατομικούς ρυθμούς ανάπτυξης του 
κάθε παιδιού, την ιδιαίτερη ψυχοσύνθεσή του και τα 
χαρακτηριστικά της προσωπικότητάς του. 

6. Προωθεί την ολόπλευρη ψυχοσωματική και ψυχο¬ 
κινητική εξέλιξη και υγεία των παιδιών καθώς και την 
ομαλή κοινωνικοποίησή τους. 

7. Επιμελείται τις παντός είδους διοικητικές και οικο¬ 
νομικές εργασίες του Σταθμού. 

8. Παραλαμβάνει καθημερινά τις αναγκαίες ποσότητες 
τροφίμων και παρασκευάζει επιμελημένα και έγκαιρα 
το φαγητό της ημέρας σύμφωνα με το εβδομαδιαίο 
διαιτολόγιο. 

9. Διανέμει δίκαια το φαγητό σε μερίδες ισάριθμες 
με τον αριθμό των παιδιών και του προσωπικού και 
φροντίζει για το σερβίρισμά του. 

10. Μεριμνά για την απόλυτη καθαριότητα του μαγει¬ 
ρείου, της τραπεζαρίας και των διάφορων σκευών και 
μηχανημάτων. 

11. Συμμετέχει στα παράλληλα παιδαγωγικά εργαστή¬ 
ρια επικουρικά. 

12. Επιλαμβάνεται για την ασφαλή μεταφορά των φι¬ 
λοξενούμενων παιδιών προς και από τον Σταθμό, για 
την καλή συντήρηση και καθαριότητα του αυτοκινήτου 
του Σταθμού. 

13. Επιμελείται την καθαριότητα των εσωτερικών και 
εξωτερικών χώρων του Παιδικού Σταθμού, του ιματισμού 
του και των παιχνιδιών των παιδιών. 

14. Συνεργάζεται με τους αρμοδίους για τη διαμόρ¬ 
φωση κοινωνικής πολιτικής που αφορά τα παιδιά που 
φιλοξενούνται στον Παιδικό Σταθμό και προτείνει μέτρα 
για την καλύτερη παροχή κοινωνικών υπηρεσιών. 

15. Επισημαίνει τα κυριότερα προβλήματα που αφο¬ 
ρούν τα παιδιά και τους γονείς για τα οποία θα προ¬ 
γραμματίζονται οι κατάλληλες ενέργειες για την επί¬ 
λυσή τους. 

16. Ερευνά περιπτώσεις παιδιών που απαιτούν πα¬ 
ρεμβάσεις και προτείνει τρόπους αντιμετώπισης του 
προβλήματος. 

17. Συνεργάζεται με τους γονείς των παιδιών για την 
επίλυση των υπαρχόντων προβλημάτων όπου απαιτείται 
ένας ειδικός σε θέματα συμβουλευτικής. 

Αρθρο 3° 

ΚΑΘΗΚΟΝΤΑ ΠΡΟΪΣΤΑΜΕΝΟΥ 
ΑΥΤΟΤΕΛΟΥΣ ΓΡΑΦΕΙΟΥ 

1. Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεων της Παιδιατρικής και Ψυχολογί- 

ας. 

2. Εποπτεύει, συντονίζει και κατευθύνει το παιδαγω¬ 
γικό έργο του Σταθμού. 

3. Είναι αρμόδιος για την εύρυθμη λειτουργία του 
Σταθμού. 

4. Είναι υπεύθυνος για την παροχή σωστής προσχο- 
λικής αγωγής στα φιλοξενούμενα νήπια σε συνεργασία 
με το παιδαγωγικό προσωπικό. 

5. Εισηγείται στο ΔΣ του Σταθμού κάθε θέμα που 
αφορά τη λειτουργία, το προσωπικό τους γονείς και 
την υλικοτεχνική υποδομή του Σταθμού όπως: 

• τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του, 

• το παιδαγωγικό υλικό και τον πάσης φύσεως εξο¬ 
πλισμό, 

• τις απαραίτητες εργασίες για την επισκευή και συ¬ 
ντήρηση των κτιρίων, 

• την επιμόρφωση του προσωπικού. 

6. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 


αυτού ώστε να μην δημιουργούνται λειτουργικά προ¬ 
βλήματα στο Σταθμό. 

7. Εποπτεύει όλο το προσωπικό του Παιδικού σταθμού 
για τη σωστή εκτέλεση των καθηκόντων του. 

8. Είναι υπεύθυνος για τις συγκεντρώσεις προσωπικού, 
γονέων. 

9. Είναι υπεύθυνος για την τήρηση των απαραίτητων 
βιβλίων και τηρεί τη σφραγίδα του Σταθμού. 

10. Είναι υπεύθυνος για την προμήθεια και τον έγκαι¬ 
ρο εφοδιασμό του Σταθμού με τα αναγκαία τρόφιμα 
και λοιπά υλικά που είναι απαραίτητα για την εύρυθμη 
λειτουργία του. 

11. Επιμελείται την εκκαθάριση και πληρωμή κάθε δα¬ 
πάνης. 

12. Συνεργάζεται με τον αρμόδιο υπάλληλο του Σταθ¬ 
μού για την κατάρτιση του προϋπολογισμού - απολο- 
γισμού-ισολογισμού. 

13. Συνεργάζεται αρμονικά με τους αρμοδίους υπαλ¬ 
λήλους Διοικητικού - Οικονομικού, οι οποίοι οφείλουν να 
παρέχουν κάθε στοιχείο για να διασφαλισθεί η εύρυθμη 
λειτουργία του Σταθμού και η επίτευξη των σκοπών 
του. 

Αρθρο 4° 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 
α. Κατηγορία ΤΕ 

ΚΛΑΔΟΣ ΤΕ 2 ΚΟΙΝΩΝΙΚΩΝ ΛΕΙΤΟΥΡΓΩΝ 
ΘΕΣΕΙΣ: ΜΙΑ (1) ΒΑΘΜΟΣ Δ' - Α' 

ΚΛΑΔΟΣ ΤΕ 9 ΒΡΕΦΟΝΗΠΙΟΚΟΜΩΝ 
ΘΕΣΕΙΣ: ΔΥΟ (2) ΒΑΘΜΟΣ Δ' - Α' 

ΚΛΑΔΟΣ ΤΕ 17 ΔΙΟΙΚΗΤΙΚΩΝ ΛΟΓΙΣΤΩΝ 
ΘΕΣΕΙΣ: ΜΙΑ (1) ΒΑΘΜΟΣ Δ' - Α' 
β. Κατηγορία ΔΕ 
ΚΛΑΔΟΣ ΔΕ ΔΙΟΙΚΗΤΙΚΟΥ 
ΘΕΣΕΙΣ: ΜΙΑ (1) ΒΑΘΜΟΣ Δ' - Α' 

ΚΛΑΔΟΣ ΔΕ 8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ 

ΘΕΣΕΙΣ: ΜΙΑ (1) ΒΑΘΜΟΣ Δ' - Α' 

ΚΛΑΔΟΣ ΔΕ 32 ΜΑΓΕΙΡΩΝ 
ΘΕΣΕΙΣ: ΜΙΑ (1) ΒΑΘΜΟΣ Δ' - Α' 
γ. Κατηγορία ΥΕ 

ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
ΘΕΣΕΙΣ ΔΥΟ (2) ΒΑΘΜΟΣ Ε' - Β' 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 
1. Κατηγορία ΤΕ 

ΚΛΑΔΟΣ ΤΕ ΝΗΠΙΑΓΩΓΩΝ (προσωρινός) 

ΘΕΣΕΙΣ: ΜΙΑ (1) ΒΑΘΜΟΣ Δ' - Α' 

Γ. ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΟΡΙ¬ 
ΣΜΕΝΟΥ ΧΡΟΝΟΥ 

ΔΙΑΦΟΡΩΝ ΚΛΑΔΩΝ ΚΑΙ ΕΙΔΙΚΟΤΗΤΩΝ 
ΘΕΣΕΙΣ: ΤΕΣΣΕΡΙΣ (4) 

Οι θέσεις των κλάδων ΤΕ ΝΗΠΙΑΓΩΓΩΝ (προσωρινός) 
μετατρέπονται μόλις κενωθούν με οποιοδήποτε τρόπο 
σε θέσεις ΤΕ βρεφονηπιοκόμων σύμφωνα με τις διατά¬ 
ξεις του άρθρου 35 ν. 2646/1998. 

Ορισμένες από τις θέσεις εργασίας που προβλέπονται 
στο άρθρο 4 του παρόντος οργανισμού θα καλυφθούν 
μετά την αυτοδίκαιη μετάταξη κάθε κατηγορίας προσω¬ 
πικού που κατείχε ή κατέχει οργανικές θέσεις μόνιμου 
προσωπικού του Κρατικού Παιδικού Σταθμού Ξυλαγανής, 

στο Νομικό πρόσωπο του Δήμου που θα καταλάβουν 
αντίστοιχες θέσεις του παρόντος Οργανισμού (παρ. 7 
άρθρο 9 ν. 2503/1997). 

Για την αντιμετώπιση εποχιακών, περιοδικών, πρόσκαι¬ 
ρων και επειγουσών αναγκών συνιστώνται τέσσερις (4) 
θέσεις ώστε να είναι δυνατό να προσληφθεί προσωπι¬ 
κό διαφόρων κατηγοριών και ειδικοτήτων με σύμβαση 
εργασίας ιδιωτικού δικαίου ορισμένου χρόνου, για να 
καλυφθούν οι παραπάνω ανάγκες. 

Άρθρο 5° 

ΠΡΟΪΣΤΑΜΕΝΟΣ ΑΥΤΟΤΕΛΟΥΣ ΓΡΑΦΕΙΟΥ 

Ως προϊστάμενος του Αυτοτελούς Γ ραφείου επιλέγε¬ 
ται μόνιμος υπάλληλος από τους κλάδους ΤΕ 16 Νηπι¬ 
αγωγών (προσωρινός) ή ΤΕ 9 βρεφονηπιοκόμων ( μετά 
την μετατροπή της ή των θέσεων ΤΕ16 Νηπιαγωγών 
(προσωρινός) σε θέση ή θέσεις ΤΕ 9 βρεφονηπιοκόμων 
λόγω κένωσης ) ή ΤΕ 2 Κοινωνικών Λειτουργών ή ΤΕ 17 
Διοικητικών - Λογιστών ή ΔΕ 1 Διοικητικών. 

Αρθρο 6° 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τις μεταβολές υπηρε¬ 
σιακής κατάστασης, το προβάδισμα, τις ηθικές αμοιβές, τα 
πειθαρχικά αδικήματα, τη λύση της υπαλληλικής σχέσης 
και την ιατροφαρμακευτική περίθαλψη των υπαλλήλων 
εφαρμόζονται οι εκάστοτε Νομοθετικές Διατάξεις. 

Αρθρο 7° 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσης κατά Κλάδο καλύπτουν όλους 
τους εργαζόμενους στο ΝΠΔΔ ανεξαρτήτως σχέσεως 
εργασίας καθώς και ορισμένο επιπλέον θέσεων για την 
κάλυψη των υφιστάμενων και μελλοντικών αναγκών των 
Υπηρεσιών του ΝΠΔΔ. 

Προϊστάμενος του Αυτοτελούς Γραφείου ορίζεται 
πάντοτε με απόφαση Προέδρου του ΔΣ ο κρινόμενος 
από το αρμόδιο Υπηρεσιακό Συμβούλιο υπάλληλος ανα- 
πληρούμενος σε περίπτωση απουσίας του ή κωλύματος 
από τον κατά βαθμό αρχαιότερο υπάλληλο του Παιδικού 
Σταθμού. 

Κάθε άλλη λεπτομέρεια των επί μέρους υπηρεσιών μη 
προβλεπόμενη από τον παρόντα Οργανισμό, ρυθμίζεται 
με τον κανονισμό Λειτουργίας του ΝΠΔΔ. 

Η ισχύς του παρόντος Οργανισμού αρχίζει από την δη¬ 
μοσίευσή του στην Εφημερίδα της Κυβερνήσεως οπότε 
παύει να ισχύει κάθε προηγούμενη σχετική απόφαση. 

Αρθρο 8° 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους ΚΑ για την 
κάλυψη μισθοδοσίας του προσωπικού που ήδη υπηρετεί 
στους Παιδικούς Σταθμούς. 

Η μελλοντική επιβάρυνση του Προϋπολογισμού του 
Νομικού Προσώπου από την απόφαση αυτή, δεν είναι 
δυνατό να υπολογιστεί. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Κομοτηνή, 10 Αυγούστου 2007 

Με εντολή Γ ενικού Γ ραμματέα Περιφέρειας 
Ο Διευθυντής 
Ν. ΚΑΡΑΝΙΚΟΛΟΥΔΗΣ 


Αριθμ. 4389 (2) 

Απαγόρευση κυνηγιού της Ορεινής Πέρδικας ή Πετρο¬ 
πέρδικας (ΑΙθοίοπε 0Γ38Ο3) για πέντε (5) έτη, στην πε¬ 
ριοχή του Δασικού Συμπλέγματος «Καλύβας - Μαρ- 
γαριτίου», Δασαρχείου Σταυρούπολης, Νομού Ξάνθης, 
Περιφέρειας Ανατολικής Μακεδονίας & Θράκης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις της παρ. 5 του άρθρου 258 ν.δ. 86/1969, 
όπως προστέθηκε με το άρθρο 7 παρ. 3 του ν. 177/1975 
«περί αντικαταστάσεως και συμπληρώσεως διατάξεων 
τινών του ν.δ. 86/1969 περί Δασικού Κώδικος». 

2. Της υπ’ αριθμ. 414985/29.11.1985 (ΦΕΚ. 757/Β718.12.1985) 
διατάξεις κοινής απόφασης των Υφυπουργού Εθνικής 
Οικονομίας και Αναπληρωτή Υπουργού Γεωργίας «Μέ¬ 
τρα διαχείρισης της άγριας πτηνοπανίδας». 

3. Τις διατάξεις του π.δ. 94/1993 (ΦΕΚ 40/Α722.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα 
διανομαρχιακού επιπέδου του Υπουργείου Αγροτικής 
Ανάπτυξης και Τροφίμων». 

4. Τις διατάξεις του ν. 2218/1994 (ΦΕΚ 90/Α713.6.1994) 
περί «ίδρυσης νομαρχιακής αυτοδιοίκησης, τροποποί¬ 
ηση διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις». 

5. Τις διατάξεις του ν. 2240/1994 (ΦΕΚ 153/Α'/16.9.1994) 
περί «συμπλήρωσης διατάξεων για τη Νομαρχιακή Αυ¬ 
τοδιοίκηση και άλλες διατάξεις». 

6. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (ΦΕΚ 98Α'). 

7. Τις διατάξεις του ν. 2503/1997 (ΦΕΚ 107/Α') «Διοίκη¬ 
ση, Οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες δια¬ 
τάξεις ». 

8. Την υπ’ αριθμ. 3200/20.6.2001 (ΦΕΚ 865/Β72001) από¬ 
φαση του Γ εν. Γ ραμ. Περιφέρειας Α.Μ.Θ. «περί ανάθε¬ 
σης άσκησης αρμοδιοτήτων κ.λπ.», όπως τροποποιήθη¬ 
κε με τις υπ’ αριθμ. 208/21.1.2002 (ΦΕΚ 128/Β72002) και 
1631/23.6.2003 (ΦΕΚ 882/Β72003) όμοιές της. 

9. Την υπ’ αριθμ. 2914/7.6.2007 απόφαση του Γ εν. Γ ραμ. 
Περιφέρειας Α.Μ.ΘΡ. περί ορισμού αναπληρωτή Προϊ¬ 
σταμένου της Γ ενικής Δ/νσης της Περιφέρειας. 

10. Το υπ’ αριθμ. 42/9.6.2007 έγγραφο του Κυνηγετικού 
Συλλόγου Σταυρούπολης με το οποίο προτείνει την 
απαγόρευση κυνηγιού της Πετροπέρδικας για πέντε 
(5) έτη. 

11. Την από 12.6.2007Έκθεση-Εισήγηση της Δασολόγου 
του Δασαρχείου Σταυρούπολης Βαλικάκη Μαρίας για 
την ανάγκη απαγόρευσης του κυνηγιού της Ορεινής 
Πέρδικας ή Πετροπέρδικας (ΑΙοοΐοπε 0Γ3ΘΟ3), για πέντε 
(5) έτη στην περιοχή του Δασικού Συμπλέγματος «Κα¬ 
λύβας Μαργαριτίου» για τους λόγους που αναφέρονται 
αναλυτικά σε αυτή. 

12. Την υπ’ αριθμ. 643/12.6.2007 σύμφωνη γνώμη του 
Δασαρχείου Σταυρούπολης. 

13. Την υπ’ αριθμ. 1384/12.7.2007 θετική εισήγηση της 
Δ/νσης Δασών Ξάνθης, αποφασίζουμε: 

Απαγορεύουμε το κυνήγι της Ορεινής Πέρδικας ή Πε¬ 
τροπέρδικας (ΑΙοοΐοπε 0Γ3ΘΟ3) για πέντε (5) έτη, δηλα¬ 
δή από 20.8.2007 έως 19.8.2012, στο Δασικό Σύμπλεγμα 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Καλύβας - Μαργαριτίου», διότι παρατήθηκε σημαντική 
μείωση του πληθυσμού της αλλά και της κατά χώρο 
εξάπλωσής της στο εν λόγω Δασικό Σύμπλεγμα, με 
σκοπό την προστασία και ανάπτυξη του θηραματικού 
πληθυσμού της. 

Αναλυτικά τα όρια της περιοχής απαγόρευσης, συνο¬ 
λικής έκτασης 14.738,48Ηα, φαίνονται στον επισυναπτό- 
μενο χάρτη, κλίμακας 1:100.000 ως εξής: 

ΒΟΡΕΙΑ: Από κορυφή «Μεταλλεία» στα όρια του 
Ν. Δράμας, ακολουθεί κατεύθυνση ανατολική και ανέρ¬ 
χεται στην κορυφή «Γόνος» υψόμ. 1264μ. Από το ση¬ 
μείο αυτό με πορεία Α-ΝΑ διέρχεται διαδοχικά από 
τις κορυφές «Δρυμός» υψομ. 1298μ., «Φανάριον» υψομ. 
1290μ., τέμνει στον αυχένα «Ρεμένια» τον επαρχιακό 
δρόμο «Καρυόφυτο - Λειβαδίτης», ανέρχεται με πορεία 
ΒΑ-Α στην κορυφή «Αγκαθωτό» υψομ. 1295μ. και συνε¬ 
χίζει μέχρι την κορυφή «Ερμάριο» υψομ. 1440μ. Από εκεί 
στρέφεται ΒΑ, διέρχεται από τις δύο χαρακτηριστι¬ 
κές κορυφές στη θέση «Καλύβια Κοντόλια» και με την 
ίδια κατεύθυνση περνάει την κορυφή «Πιλάφι λόφος» 
υψομ. 1378μ., καταλήγει στη διασταύρωση των δασικών 
δρόμων Λειβαδίτη - Λυκοδρόμιο - Δρυμό, πλησίον του 
«Μνημείου Αναλογίδη». 

ΑΝΑΤΟΛΙΚΑ: Από το τελευταίο προηγούμενο σημείο 
με κατεύθυνση Α-ΝΑ διέρχεται από τη χαρακτηριστι¬ 
κή κορυφή «Σχιστόλιθος» και κατερχόμενη τέμνει τον 
δασικό δρόμο «Λυκοδρόμιο - Λειβαδίτης» και καθοδικά 
καταλήγει ανερχόμενη την κορυφή «Κόκκινα χώματα» 
υψομ. 1350 μ. Από το σημείο αυτό και με πορεία την 
ίδια, ακολουθώντας τον υδροκρίτη διέρχεται από τις 
κορυφές «Μονή Θεοτόκου» υψομ. 923 μ., «Μανέτας» υψομ. 
730μ. Συνεχίζει με κατεύθυνση Νότια, ράχη- ράχη, περ¬ 
νάει από τη θέση «Τυμασία», στρεφόμενο Ανατολικά και 
Νότια επί της χαρακτηριστικής ράχης των Στασινών 
και κατέρχεται μέχρι του σημείου συμβολής με την 
Εθνική οδό Ξάνθης- Σταυρούπολης- Δράμας και με το 
«Μαυρομύτης ρέμα». 


ΝΟΤΙΑ: Από εκεί, ακολουθώντας την κοίτη του ρέμα¬ 
τος «Μαυρομύτης», με κατεύθυνση Δυτική, στρέφεται ΒΔ 
και ακολουθώντας την κοίτη ανώνυμου ρέματος μέχρι 
του σημείου που τέμνει την χαρακτηριστική ράχη, που 
αρχίζει από την κορυφή «Προφήτης Ηλίας» και περνώ¬ 
ντας την, συνεχίζει με κατεύθυνση Δ-ΝΔ, ακολουθώ¬ 
ντας την κοίτη ανώνυμου ρέματος, τέμνει την κοίτη 
του Άνω ρέματος και την οποία ακολουθεί μέχρις ότου 
εκβάλλει στον ποταμό Νέστο. Συνεχίζει με κατεύθυνση 
Δ-ΒΔ, ακολουθώντας την αριστερή όχθη του ποταμού 
Νέστου, μέχρι να συναντήσει τη χαρακτηριστική ράχη 
«Κριθαροβούνι». 

ΔΥΤΙΚΑ: Από το παραπάνω σημείο στρέφεται και με 
κατεύθυνση Βόρεια ανέρχεται στη ράχη «Πουρνάρι» κο¬ 
ντά στη θέση «Κρανιά». Από το σημείο αυτό, με κατεύ¬ 
θυνση ΒΔ κατέρχεται ακολουθώντας τη χαρακτηριστική 
ράχη και τέμνει το «Μελισσόρεμα». Συνεχίζει ανοδικά με 
την ίδια κατεύθυνση και ακολουθώντας την χαρακτη¬ 
ριστική ράχη, καταλήγει στην κορυφή «Διαμαντόγλου». 
Από την κορυφή αυτή με κατεύθυνση ΒΔ κατέρχεται και 
ακολουθώντας την κοίτη ανώνυμου ρέματος καταλήγει 
στο «Χρυσόρεμα»και από εκεί ακολουθώντας την κοίτη 
του Χρυσορέματος και κατεύθυνση Βόρεια φθάνει στο 
σημείο όπου το Χρυσόρεμα διασπάται σε δύο κλάδους. 
Από το σημείο αυτό ανερχόμενο με κατεύθυνση Β-ΒΔ 
ακολουθώντας χαρακτηριστική ράχη, τερματίζει στην 
κορυφή «Μεταλλεία» (αρχικό σημείο). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 1 Αυγούστου 2007 

Με εντολή Γενικού Γραμματέα Περιφέρειας 
Ο Αναπληρωτής Προϊστάμενος 
της Γ ενικής Διεύθυνσης Περιφέρειας 
ΝΙΚΟΛΑΟΣ ΚΑΡΑΝΙΚΟΛΟΥΔΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2941 (3) 

Πενταετής απαγόρευση Θήρας σε έκταση 121,778 τ.μ. στη 
θέση «κλαδορή» Δ.Δ. Ποταμιάς Δήμου Αγιός, περιο¬ 
χής ευθύνης Δασαρχείου Αγιός 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 258 παρ. 5 του ν.δ. 86/1969, 
που προστέθηκε με το άρθρο 7 παρ. 3 του ν. 177/1975 
«περί αντικαταστάσεως και συμπληρώσεως διατάξεων 
τινών του ν.δ. 86/1969 «περί Δασικού κώδικος». 

2) Τις διατάξεις τις υπ’ αριθμ. 414985/29.1.1985 (ΦΕΚ 757/ 
Β718.12.1985) κοινής απόφασης των Υφυπουργού Εθνικής 
Οικονομίας και Αναπληρωτή Υπουργού Γεωργίας «Μέ¬ 
τρα διαχείρισης της άγριας πτηνοπανίδας» 

3) Την υπ’ αριθμ. 1860/23.5.2001 (ΦΕΚ 421/τ. Β'/12.4.2001) 
απόφαση του Γ.Γ. Περιφέρειας Θεσσαλίας με την οποία 
εξουσιοδοτεί τους προϊσταμένους των Δασαρχείων να 
υπογράφουν με εντολή του. 

4) Το υπ’ αριθμ. 20/23.7.2007 έγγραφο του Κυνηγετικού 
Συλλόγου Αγιάς και περιχώρων με το οποίο ζητά την 
απαγόρευση Θήρας για μια πενταετία (5 έτη) στη θέση 
«Κλαδορή» Δ.Δ. Ποταμιάς, Δήμου Αγιάς. 

5) Την υπ’ αριθμ. 110/2007 απόφαση του Δημοτικού 
Συμβουλίου, Δήμου Αγιάς με την οποία γνωμοδοτεί θε¬ 
τικά στην απαγόρευση Θήρας στην ανωτέρω περιοχή 
για μια πενταετία (5 έτη), αποφασίζουμε: 


Απαγορεύουμε το κυνήγι όλων των θηραμάτων στη 
θέση «Κλαδορή» του Δ.Δ. Ποταμιάς, Δήμου Αγιάς και σε 
έκταση 121,778 τμ. Επί μια πενταετία (5 έτη) από 1.8.2007 
μέχρι 31.7.2012. 

Η ως άνω έκταση οριοθετείται ως κάτωθι: 

Βόρεια: Με εδαφικές καταπτώσεις (σάρες). 

Νότια: Με αγροτικό δρόμο. 

Ανατολικά: Με εδαφικές καταπτώσεις (σάρες). 

Δυτικά: Με εδαφικές καταπτώσεις (σάρες). 

Από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολο¬ 
γισμού. 

Η τήρηση της απόφασης αυτής ανατίθεται στα όρ¬ 
γανα της Δασικής Υπηρεσίας, της Αστυνομίας, της 
Ζ' Κυνηγετικής Ομοσπονδίας και σε κάθε φιλόνομο 
πολίτη. 

Οι παραβάτες αυτής διώκονται και τιμωρούνται σύμ¬ 
φωνα με τις περί Θήρας ισχύουσες διατάξεις. 

Η απόφαση αυτή ισχύει από την κυνηγετική περίοδο 
2007 - 2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιά, 14 Αυγούστου 2007 
Με εντολή Γ ενικού Γ ραμματέα Περιφέρειας 
Ο Δασάρχης 

ΒΑΣΙΛΕΙΟΣ ΚΟΥΚΟΥΤΙΜΠΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΘΝΙΚΟ ΤΥΠΟΓΡΑΦΕΙΟ 

Για τεχνικού; λόγου; στο σχεδιάγραμμα 
έγινε σμίκρυνση κατά ποσοστό 8χ % 


Υπόμνημα : - Όρια Περιοχής απαγόρευσης Θήρας 

Πυρήνας προσαρμογής φτερωτών 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(4) 

Υπαγωγή επένδυσης της επιχείρησης «ΑΓΡΟΤΟΒΙΟΜΗ- 
ΧΑΝΙΚΗ ΟΙΝΟΠΟΙΗΤΙΚΗ ΑΡΚΑΔΙΑΣ Α.Ε.» με δ.τ. «ΑΡ¬ 
ΚΑΣ Α.Ε.» στις διατάξεις του ν. 3299/2004. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την υπ’ αριθμ. 4829/Π08/4/187/ν. 3299/2004/29.6.2007 
απόφαση της Γενικής Γραμματέως της Περιφέρειας 
Πελοποννήσου εγκρίθηκε το αίτημα της επιχείρησης 
«ΑΓΡΟΤΟΒΙΟΜΗΧΑΝΙΚΗ ΟΙΝΟΠΟΙΗΤΙΚΗ ΑΡΚΑΔΙΑΣ Α.Ε.», 
με διακριτικό τίτλο «ΑΡΚΑΣ Α.Ε.» για υπαγωγή, στις 
διατάξεις του ν. 3299/2004, επένδυσης που αναφέρεται 
σε εκσυγχρονισμό οινοποιείου, στο Δ.Δ. Αρτεμησίου, 
του Δήμου Μαντινείας, του Νομού Αρκαδίας, συνολικού 
παραγωγικού κόστους 340.000,00 €, με ποσοστό επιχο¬ 
ρήγησης 35% επί του παραγωγικού κόστους, δηλαδή 
ποσό 119.000,00 €. 

Το ύψος του τραπεζικού δανείου που θα χρησιμοποι¬ 
ηθεί για την υλοποίηση της επένδυσης ανέρχεται στο 
ποσό των 136.000,00 € δηλαδή ποσοστό 45% επί του 
συνολικού κόστους της επένδυσης. 

Υφιστάμενες θέσεις εργασίας: 17. 

Νέες θέσεις εργασίας: 0. 

Ημερομηνία γνωμοδότησης της Επιτροπής 29.6.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 


(5) 

Υπαγωγή επένδυσης της επιχείρησης «ΑΓΡΟΤΙΚΟΣ ΣΥ¬ 
ΝΕΤΑΙΡΙΣΜΟΣ ΚΡΕΜΜΥΔΙΩΝ» στις διατάξεις του ν. 
3299/2004. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την υπ’ αριθμ. 4859/29.6.2007/Π08/4/00209/Ε/ν. 
3299/2004 απόφαση της Γ ενικής Γ ραμματέως Περιφέ¬ 
ρειας Πελοποννήσου εγκρίθηκε το αίτημα της υφιστά¬ 
μενης επιχείρησης «ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΚΡΕΜ- 
ΜΥΔΙΩΝ» για υπαγωγή, στις διατάξεις του ν. 3299/2004, 
επένδυσης που αναφέρεται σε εκσυγχρονισμό ελαιο¬ 
τριβείου που βρίσκεται στο Δ.Δ. Κρεμμυδίων του Δήμου 
Χιλιοχωρίων του Νομού Μεσσηνίας, συνολικού παραγω¬ 
γικού κόστους τετρακοσίων εβδομήντα οκτώ χιλιάδων 
ευρώ (478.000,00 €), με ποσοστό επιχορήγησης 45% 
επί του παραγωγικού κόστους, δηλαδή ποσό διακοσίων 
δέκα πέντε χιλιάδων εκατό ευρώ (215.100,00 €). Θα γίνει 
χρήση τραπεζικού δανείου σε ποσοστό 30% επί του 
παραγωγικού κόστους, δηλαδή ποσού εκατόν σαράντα 
τριών χιλιάδων τετρακοσίων ευρώ (143.400,00 €). Από 
την υλοποίηση της επένδυσης αυτής δεν προβλέπεται 
να δημιουργηθούν νέες θέσεις εργασίας. 

Ημερομηνία γνωμοδότησης της Επιτροπής 29.6.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

